|  |  |
| --- | --- |
| **Tantárgy neve: Kanonikus művek II.**  **Kódja: NBB\_SB178G3** | **Kreditszáma: 3** |
| A tanóra típusa[[1]](#footnote-1): **szeminárium** és száma: **heti 2 óra** | |
| A számonkérés módja (koll./gyj./egyéb[[2]](#footnote-2)): **gyakorlati jegy** | |
| A tantárgy tantervi helye (hányadik félév): **IV.** | |
| Előtanulmányi feltételek *(ha vannak)*: *–* | |
| **Tantárgyleírás**:  A szövegolvasó szeminárium második egysége három paradigmatikus jelentőségű tanulmány tárgyalására vállalkozik. A három tanulmány mindegyike más és más módon világítja meg a klasszikus rendszerek szétesése után a művészetről való gondolkodás új útjait. – A modern értekező próza e klasszikusainak szoros olvasását korántsem pusztán járulékos nyelvi, retorikai és költői kvalitásaik is elengedhetetlenné teszik. Az esztétikai kérdésfeltevés mindegyik esetben egészen új horizonton és váratlanul új fogalmi hálóban nyer kifejtést. E radikálisan új és egymástól radikálisan különböző művészetfilozófiai vázlatok mégis egymás mellett olvashatók akár tematikus vagy problématörténeti szempontok szerint is. A platonikus metafizikus esztétikával való szakítás vagy szembefordulás változatai; egyfajta fundamentális igény; a műalkotás fogalmának újszerű kidolgozásai; az eredet fogalma; az újkori haladáshit radikális elvetésének összefüggése a művészetről való eszmélődéssel stb. E szempontok is jelzik, hogy e különböző szövegek között azonban legfőbb összekötő kapocs és leginkább értelmezésre szoruló, hogy más és más módon, de mindegyik egy radikálisan új történelem-koncepció jegyében bontakozik ki, és vezet be ekképp a történeti megértés módszertani dilammáiba. E rendkívüli összetettségű és innovatív erejű szövegek felől megközelíthetővé válik a 20. század és a jelenkor esztétikai gondolkodásának számtalan iránya. | |
| **Kötelező olvasmányok:**  Friedrich Nietzsche: A tragédia születése avagy Görögség és pesszimizmus (ford. Kertész Imre, Budapest: Magvető 2003)  - Martin Heidegger: A műalkotás eredete (ford. Bacsó Béla, Budapest: Európa 1988)  - Walter Benjamin: A műalkotás a technikai reprodukálhatóság korában (Kurucz Andrea új fordítását átdolgozta Mélyi József, [www.aura.c3.hu/walter\_benjamin.html](http://www.aura.c3.hu/walter_benjamin.html))  **Ajánlott irodalom:**  - Paul de Man: Genezis és genealógia (Nietzsche), in: uő, Az olvasás allegóriái (ford. Fogarasi György, Szeged: Ictus 1999)  - A francia Nietzsche-recepció, Athenaeum, I. kötet 3. füzet (1992)  - Hans-Georg Gadamer: Bevezetés A műalkotás eredete című tanulmányhoz, in: Martin Heidegger, A műalkotás eredete (ford. Bacsó Béla, Budapest: Európa 1988)  - Radnóti Sándor: Krédó és rezignáció: esztétikai-politikai tanulmány Walter Benjaminról (Budapest: Argumentum 1999) | |
| **Tantárgy felelőse** (*név, beosztás, tud. fokozat*)**:** Dr. Szabó Csaba PhD főiskolai docens | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:** Dr. Antal Éva PhD főiskolai tanár, Dr. Szabó Csaba PhD főiskolai docens | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)